Lærerne, der er ramt af lockout, udnyttede forårsvejret til at vaske biler i Aabybro.

Lærerlockouten er ikke en situation med særligt mange vindere. Dog kunne bilister i Aabybro torsdag nyde en smule godt af det. Lærerne fra Aabybro Skolen havde nemlig fundet på en noget alternativ lockout-aktivitet, og udstyret med rigelige mængder sæbevand kastede de sig over beskidte forruder ved Super Best i Aabybro. Men selv om de lockoutede lærere efterhånden var ved at have godt tag på rudevasken, så håbede de ikke, at lockouten trækker ud så længe, at de får lejlighed til at finpudse teknikken yderligere.